मीनु र सन्जु विजयी
आर्मीकी मीनु गुरुङ वीर गणेशमान सिंह स्मृति राष्ट्रिय बक्सिङमा मंगलबार क्वाटरफाइनल पुगेकी छन् । महिला ५१ केजीमा १३ औं दक्षिण एसियाली खेलकुद (साग) की स्वर्णधारी मीनुले मधेस प्रदेशकी रमिसा श्रेष्ठलाई पराजित गरिन् । सोही स्पर्धामा एपीएफकी सन्जुमाया थिङले प्रदेश १ की सुस्मिता श्रेष्ठलाई हराइन् । सन्जु पनि क्वाटरफाइनलमा पुगिन् ।
काठमाडौँ — आर्मीकी मीनु गुरुङ वीर गणेशमान सिंह स्मृति राष्ट्रिय बक्सिङमा मंगलबार क्वाटरफाइनल पुगेकी छन् । महिला ५१ केजीमा १३ औं दक्षिण एसियाली खेलकुद (साग) की स्वर्णधारी मीनुले मधेस प्रदेशकी रमिसा श्रेष्ठलाई पराजित गरिन् । सोही स्पर्धामा एपीएफकी सन्जुमाया थिङले प्रदेश १ की सुस्मिता श्रेष्ठलाई हराइन् । सन्जु पनि क्वाटरफाइनलमा पुगिन् ।महिला ५७ केजीमा वाग्मती प्रदेशकी स्वस्तिका तिरुवाले कर्णाली प्रदेशकी सुशीला थापा तथा प्रदेश १ की सुस्मिता राईले सुदूरपश्चिम प्रदेशकी सन्जिता चौधरीलाई पाखा लगाउदै क्वाटरफाइनल यात्रा तय गरे ।वीर गणेशमान सिंह स्पोर्ट्स कमिटीद्वारा आयोजित प्रतियोगिताको पुरुष ५२ केजीमा गण्डकीका आकाश रानाले लुम्बिनीका सुरज ओली तथा एपीएफका प्रदीप महर्जनले कर्णालीका मोहन गुरुङलाई हराउँदै क्वाटरफाइनलमा पुगे ।वसन्तपुर डबलीमा भइरहेको प्रतियोगिताको पुरुष ५७ केजीमा पुलिसका शम्भु राजवंशीले सुदूरपश्चिमका रामबहादुर थापा तथा एपीएफका पूरन राईले वाग्मती प्रदेशका मार्सल गुरुङलाई पाखा लगाउँदै क्वाटरफाइनलमा स्थान बनाए । ६३ केजीमा एपीएफका सोनाम सार्की र लुम्बिनीका अनिल पुनमगरले क्वाटरफाइनल स्थान सुरक्षित गरे । सोनामले सुदूरपश्चिमका वीरेन्द्र रावल र अनिलले प्रदेश १ का तोबिन प्रधानको चुनौती पन्छाए । पुरुष ६९ केजीमा एपीएफका विक्रम चौधरीले मधेसका सचिन शाक्य तथा लुम्बिनीका विकास रानामगरले गण्डकीका सुनील बिकलाई निराश पार्दै क्वाटरफाइनलमा स्थान पक्का गरे । पुरुष ७५ केजीमा क्वाटरफाइनलमा पुग्न सफल आर्मीका दीपेश लामाले लुम्बिनीका गणेश सुनारमाथि जित निकाले ।प्रतियोगिता उद्घाटनका अवसरमा १३ औं सागका स्वर्णधारी मिनुसहित भूपेन्द्र थापामगर र सनिल शाहीलाई नगदसहित सम्मान गरियो । उनीहरूलाई नेपाल बक्सिङ संघ एवं आयोजक कमिटीका सदस्य ओमनारायण श्रेष्ठले व्यक्तिगत १–१ लाख रुपैयाँ पुरस्कार प्रदान गरे ।